[{"text_idx": "#000001", "text": "Cadi te \u2013 gyda chapsiynau. Mae ein casgliadau\u2019n cynnwys eitemau sy\u2019n datgelu cynnyrch yr Ymerodraeth Brydeinig. Bydd y gwaith hwn yn dehongli\u2019r gwrthrychau hyn yn well."}, {"text_idx": "#000002", "text": "Mae MonLife, sy\u2019n rhedeg gwasanaeth Treftadaeth MonLife Cyngor Sir Fynwy, wedi sicrhau dau ddyfarniad cyllid gwerth dros \u00a3415,000 gan Lywodraeth Cymru a Chronfa Dreftadaeth y Loteri Genedlaethol. Mae\u2019r dyfarniad yn galluogi Treftadaeth MonLife i weithio\u2019n agos gyda chymunedau yn Sir Fynwy, dros y ddwy flynedd nesaf er mwyn sicrhau bod straeon pawb yn cael eu hadrodd yn amgueddfeydd y sir."}, {"text_idx": "#000003", "text": "Mae Cronfa Treftadaeth y Loteri Genedlaethol wedi dyfarnu \u00a3241,697 ar gyfer y prosiect \u2018Casgliadau Deinamig \u2013 Agor y Blwch\u2019 sy\u2019n darganfod a rhannu casgliad hanes lleol Trefynwy. Bydd y gwaith hwn yn trawsnewid sut y cofnodir casgliadau hanes lleol Trefynwy, gan eu gwneud yn berthnasol i gymunedau heddiw."}, {"text_idx": "#000009", "text": "I gefnogi casgliadau Treftadaeth MonLife yn Amgueddfeydd y Fenni a Chas-gwent, mae MonLife wedi derbyn \u00a3173,318 gan Lywodraeth Cymru. Mae\u2019r cyllid ar gyfer y prosiect \u2018Ymchwilio, ail-archwilio ac adennill: etifeddiaeth a diwylliant cymunedau Du, Asiaidd a Lleiafrifoedd Ethnig Sir Fynwy\u2019. Bydd y gwaith hwn yn cyfrannu at y nodau treftadaeth yng Nghynllun Gweithredu Atal Hiliol Cymru. Mae\u2019r wobr yn adeiladu ar waith a ddechreuwyd yn y ddwy amgueddfa, a bydd yn arwain at well dehongliad o\u2019r casgliadau, gan gynrychioli\u2019n well eu cysylltiadau a\u0302 chaethwasiaeth, gwladychu ac ymerodraeth a chydnabod ro\u0302l cymunedau Sir Fynwy yn y gorffennol mewn caethwasiaeth, ymerodraeth a globaleiddio."}]